cyanic-selkie/wikianc huggingface dataset:
Google Аналитика
Google Analytics е веб-аналитика сервис понуден од Google, кој го следи и известува сообраќајот на веб-страницата, и претставува платформа од Google Marketing Platform брендот Гугл го започна сервисот во ноември 2005 година по стекнувањето на Urchin.
Никаре
Никаре (исто така Никаре I) бил древно египетски фараон од Осмата династија во првиот ран преоден период (2181-2055 п.н.е.), во време кога Египет можеби бил поделен меѓу неколку политички партии. Според египтолозите Ким Рихолт, Јирген фон Бекерат и Дарел Бејкер тој бил деветтиот крал на осмата династија. Градот од кој владеел Никаре би требало да е Мемфис.
Google Аналитика
Google Analytics премина во повеќе верзии од своето основање. Во моментов е во својата 4-та измена од платформата која е наречена GA4. GA4, која е моментално стандардната Google Analytics инсталација, е преименувана верзија на App+Web Property кој Google го објави во 2019 во Бета форма. GA4 во моментов го заменува UA - Универзална Аналитика. Една забележлива одлика на GA4 е природната интеграција со Google's Big Query, функција која претходно беше достапна само од претпријатието GA 360. Овој потег покажува дека Google се обидува да ја интегрира GA и нивните слободни корисници во своите пошироки "облак" понуди
Никаре
Потврда
Никаре е познат само од Краллскиот список од Абидос, кралски список запишан во времето на Сети I, каде што неговото име се појавува на 48 влез. Никаре, исто така, можеби е споменат на Торинскиот канон, но неговото име и времетраење на владеењето се изгубени во голема лакуна што ги погодува кралевите 2 до 11 од осмата династија.
Google Аналитика
Одлики
Google Analytics се користи за следење на активноста на веб-страница, како што се времетраењето на сесијата, страници по сесија, стапката на отскокнување (bounce rate) и сл., од лицата што ја користат страницата заедно со информации за изворот на сообраќајот. Google Analytics може да се интегрира со Google Ads, со кој корисниците можат да создаваат и прегледуваат интернет-кампањи со следење на квалитетот и конверзиите (целите) на целната страница. Целите може да бидат продажба, привлекување нови клиенти, прегледување на одредена страница или преземање на одредена датотека. Анализата на Google Analytics може да прикаже податоци од типот на контролна табла (dashboard) за секојдневниот корисник, и повеќе детални податоци. Анализата на Google Analytics може да идентификува страници кои имаат слаба изведба, со техники како што се funnel visualization, од каде доаѓаат посетителите (referrers), колку долго престојувале на веб-страницата и нивната географска позиција. Исто така, обезбедува понапредни функции, како што е прилагодена сегментација на посетителите. Известувањето за е-трговија на Google Analytics може да ги следи продажната активност и перформансите. Извештаите за е-трговија ги прикажуваат трансакциите, приходите и многу други мерила поврзани со трговијата на страницата.
Никаре
Артефакти
Според египтологот Петар Каплони, еден цилиндричен печат можеби го носи името на Никаре и на тој начин може да биде единствената потврда на овој крал од негово време.
Златната плакета, која сега се чува во Британскиот музеј, го содржи неговото име заедно со името Неферкамин, но сега се верува дека овој предмет е фалсификат од поново време.
Google Аналитика
Одлики
На 29ти септември 2011 година, Гугл Аналитика започна со анализа во реално време, овозможувајќи му на корисникот да има увид за посетителите што моментално се наоѓаат на страницата. Корисникот може да има 100 профили на страница. Секој профил генерално одговара на една веб-страница. Анализата е ограничена до страници кои имаат сообраќај помалку од 5 милиони прегледи месечно (приближно 2 прегледи во секунда) освен ако страницата не е поврзана со кампања на Google Ads. Google Analytics вклучува Google Website Optimizer, ребрендиран како Google Analytics Content Experiments. Кохорт анализата на Google Analytics (Cohort analysis) помага во разбирање на однесувањето на вашата популација на корисници, па дури и во разбирање на однесувањето на компонентни групи од корисници. Тоа е корисно за маркетерите и аналитичарите за успешно спроведување на маркетинг стратегијата.
Историја
Гугл ја купи Urchin Software Corp. во април 2005 година. Услугата на Google е развиена од Urchin on Demand. Системот исто така носи идеи од „Адаптивна патека“, чиј производ, „Мери мапа“, беше купен и користен за редизајнот на „Гугл аналитика“ во 2006 година. Гугл продолжи да го продава самостојниот софтвер Urchin WebAnalytics преку мрежа на препродавачи сè до прекинувањето на 28 март 2012 година. Верзијата со бренд Гугл беше објавена во ноември 2005 година за секој што сака да се пријави. Сепак, поради екстремно големата побарувачка за услугата, новите пријавувања беа суспендирани една недела подоцна. Со додавање на капацитет во системот, Google започна да користи модел на код за покана од типот на лотарија. Пред август 2006 година, Гугл испраќаше кодови за покани колку што достапноста на серверот му овозможуваше; а од средината на август 2006 година, услугата е целосно достапна за сите корисници - без разлика дали тие го користат Google за рекламирање или не.
Во октомври 2012 година беше објавена друга нова верзија на Google Analytics, наречена Universal Analytics. Клучните разлики од претходните верзии беа: следење преку платформа, флексибилен код за следење кој служи за собирање податоци од кој било уред и воведување на прилагодени димензии и сопствени метрики.
Во март 2016 година, Google го објави Google Analytics 360, што е софтверски пакет кој дава анализа за поврат на инвестицијата(return on investment) и други маркетинг-индикатори. Google Analytics 360 вклучува пет главни производи: Аналитика, Управувач со ознаки, Оптимизирај, Дата Студио, Анкети, Извештај и Центар за публика.
Во октомври 2017 година беше објавена нова верзија на Google Analytics, наречена Global Tag Tag. Неговата наведена цел беше да го обедини системот за обележување со цел поедноставување на имплементацијата.
Во јуни 2018 година, Гугл ја воведе Google Marketing Platform, бренд за рекламирање и аналитика. Се состои од две поранешни брендови на Google, DoubleClick Digital Marketing и Google Analytics 360.
Во октомври 2020 година, Гугл го објави Гугл Аналитика 4, под кратенката GA4.
Технологија
Google Analytics се спроведува со "ознаки"(page tags), во овој случај нареченi Google Analytics Tracking Code, што е парче од JavaScript код што сопственикот на веб-мрежното место го додава на секоја страница од веб-мрежното место. Кодот за следење работи во пребарувачот на клиентот кога клиентот ја пребарува страницата (ако е вклучен JavaScript во пребарувачот) и собира податоци за посетителите и ги испраќа до серверот за собирање податоци на Google.
Кодот за следење носи поголема датотека JavaScript од веб-серверот на Google и потоа поставува променливи со бројот на сметката на корисникот. Поголемата датотека (моментално позната како ga.js) обично беше 40 kB заклучно со мај 2018 година.
Покрај преносот на информации до серверот на Google, кодот за следење поставува колаче (first party cookie) (ако колачињата се овозможени во пребарувачот) на компјутерот на секој посетител. Ова колаче чува анонимни информации наречени ClientId. Пред лансирањето на Универзална аналитика, имаше повеќе колачиња кои складираа информации како што се: дали посетителот бил предтоа на мрежното место (нов или стар посетител), времетрање на тековната посета, и препорачувачкиот сајт или кампања која го пратила посетителот на страница (на пр., пребарувач, клучни зборови, банер или е -пошта ).
Изведба
Имаше неколку дискусии за влијанието на Google Analytics врз перформансите на страницата. Сепак, Google воведе асинхрон JavaScript код во декември 2009 година за да го намали ризикот од забавување на вчитувањето на страниците обележани со скриптата ga.js.
Приватност
Поради својата сеприсутност, Google Analytics покрена некои проблеми со приватноста. Секогаш кога некој посетува веб-страница што користи Google Analytics, Google ги следи посетите преку IP-адресата на корисниците со цел да ја одреди приближната географска локација на корисникот. За да ги исполни германските законски барања, Google Analytics може да ја анонимира IP-адресата. Google исто така објави приклучок за прелистувач, што исклучува податокот за посета на некоја страница да биде пратен на Google, меѓутоа, ова проширување на прелистувачот не е достапно за прелистувачи од мобилни телефони. Бидејќи овој приклучок е произведен и дистрибуиран од самиот Google, наиде на многу дискусии и критики. Понатаму, реализацијата на скриптите на Google за следење на однесувањето на корисниците предизвика производство на повеќе додатоци на прелистувачи кои оневозможуваат колачињата за следење. Овие приклучоци им овозможуваат на корисниците да ги блокираат Google Analytics и слични страници да ги следат нивните активности. Сепак, делумно поради новите европски закони за приватност, повеќето современи прелистувачи им дозволуваат на корисниците да одбиваат колачиња за следење, иако колачињата Flash (Flash cookies) можат да бидат посебен проблем.
Поддршка и обука
Google нуди бесплатни лекции за интелигенција за Google Analytics, тест за сертификација на Google Analytics, бесплатен Центар за помош, најчесто поставувани прашања и форум на Групи на Google за официјална поддршка на производот на Google Analytics. Новите одлики на производите се објавени на блогот на Google Analytics. Претпријатието обезбедува поддршка преку Овластени партнери на Google Analytics или Академија на Google за реклами.
Поддршка од трети страни
Google Analytics API се користи од трети страни за изградба на прилагодени апликации како што се алатки за известување. Постојат многу такви апликации. Едната е направена да работи на iOS (Apple) уреди и е достапна во продавницата за апликации на Apple. Постојат некои производи од трети страни кои исто така обезбедуваат следење засновано на Google Analytics. API за управување, API за основно известување, API за известување за MCF и API за известување во реално време имаат одредени ограничувања и квоти.
Популарност
Google Analytics е најчесто користена услуга за статистика на веб-страници. Во мај 2008 година, Pingdom објави истражување во кое се наведува дека 161 од 500-те (32%) најголеми страници на глобално ниво според нивниот Алекса-ранг користат Google Analytics.
Во 2012 година, неговата употреба беше околу 55% од 10.000 најпопуларни веб-страници. И во август 2013 година, Google Analytics го користеа 66,2% од 10 000 најпопуларни веб-страници.
Витамин Б1
Тиаминот е бела, кристална супстанца која добро се раствора во вода, а послабо во етанол. Таа не се раствора во етер и хлороформ. Во сува состојба, тиаминот е стабилен при загревање до 100°; поради тоа со готвењето на храната тој незначително се разорува. Тиаминот денес најчесто се добива по синтетски пат.
Покрај слободниот тиамин, во организмот се наоѓа и пирофосфатен облик на овој витамин, познат како тиаминпирофосфат и скратено се обележува TPP. Пирофосфорната киселина е естерски врзана за хидроксилната група на тиазоловиот прстен во тиаминпирофосфат.
Тиаминпирофосфатот е (покрај NAD+ и NADP+) еден од најрано познатите коензими. Во процесот на оксидативна декарбоксилација на α-кето киселините го пренесува "активниот ацеталдехид". Поради тоа, порано е нарекуван "кокарбоксилаза" (денес заменето со правилното име "кодекарбоксилаза").
Начинот на дејство на тиаминпирофосфатот во комплицираниот процес на оксидативна декарбоксилација долго време бил непознат. Денес се знае дека α-кето киселините под дејство на мултиензимскиот систем се декарбоксилираат (губат CO2) и истовремено се оксидираат. Така на пример, пирогроздовата киселина под дејство на ензимот пируват декарбоксилаза губи CO2, а остатокот се врзува на коензимот ТРР, градејќи "активен ацеталдехид". Тој потоа се оксидира (губи водород) во остаток на оцетна киселина. Кофактор на оваа оксидација е липонската киселина, која притоа се редуцира и истовремено го пренесува остатокот на оцетната киселина на коензимот А. Редуцираната липонска киселина ензимски се оксидира и одново се вклучува во целиот процес. Крајни производи на оксидативната декарбоксилација на пируватот се CO2 и ацетилкоензим А (односно "активна оцетна киселина"). Поради тоа, недостатокот на тиамин во организмот доведува до нарушувања во метаболизмот на глукозата, бидејќи доаѓа до натрупување на пирогроздовата киселина.
Многу бактерии го синтетизираат тиаминот. Така, бактериите на цревната флора можат потполно да ги задоволат потребите на животните за овој витамин.
Во сировото рибино месо, кај некои бактерии и кај некои растенија постои ензим тиаминаза кој ја кине врската меѓу пиримидинскиот и тиазоловиот прстен во тиаминот. Затоа се појавуваат симптоми на полинеуритис кај животните кои се хранат со ваква храна.
Модест Мусоргски
Модест Петрович Мусоргски ; Карев, ( - Санкт Петербург, ) бил руски композитор. По чин бил официр, но ја напуштил воената служба за да се приклучи на руската петорка, но неговиот уметнички став и оригиналноста на музичкиот израз, кои се заснова на изворниот руски фолклор, останал независен. Во соло песните ги прикажува ликовите од нарадот и го доловува светот на детските доживувања. Во монументалната историска опера „Борис Годунов“ за носител на дејството е ставен народот. Во своето време не бил признаен, но со својот оригинален уметнички јазик отишол далеко пред своите современици и влијаел на импресионистите и композиторите од словенските земји.
Дела на Мусоргски
Опери Клавирски циклус: Симфонсиска песна: Циклуси:
For a time Mussorgsky was able to maintain his creative output: his compositions from 1874 include Sunless, the Khovanshchina Prelude, and the piano suite Pictures at an Exhibition (in memory of Hartmann); he also began work on another opera based on Gogol, The Fair at Sorochyntsi (for which he produced another choral version of Night on Bald Mountain).
NGC 6278
NGC 6278 — леќеста галаксија во соѕвездието Херкул, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6278 се споменува и како UGC 10656, MCG 4-40-11, CGCG 139-29.
Откривање
Објектот е откриен на 15 мај 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 6278 е од видот S0. Видливиот сјај со голо око изнесува 12,4 m, а оној во рамките на интервалот од минималната до максималната честота 13,4 m, додека површинскиот сјај изнесува 13,2 m/лм2. NGC 6278 има привидни димензии од 2,1' х 1,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 17 ч 0 м 50,2 с, а неговата деклинација, односно висината на лакот на тој агол, +23° 0' 40"". Положбениот агол на објектот е во износ од 130°.
569 п.н.е.
569 п.н.е. — година според општоприфатениот календар. Тоа била 569. година пред новата ера, 569. од првиот милениум п.н.е., 69. од 6 век п.н.е. и последна од 560-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4939 и 4940 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4181 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3191 и 3192 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 184.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 569 година се протега во 2067 и 2068, додека според второто гледиште, годината трае во текот на 2127 и 2128 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 26 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1227 и 1226 исламска година пред хиџра.
Стефани Наумоска
Стефани Наумоска (, Австралија, ) е топ модел од Австралија со македонско потекло. Позната е по учеството на Мис Универзум на Австралија, но била победена од Рејчл Финч. Австралиските доктори изразиле сомневање дека е анорексична и со тоа ги потресе светски врвни медиуми.
Стефани Наумоска е висока 180 см и тешка 49 кг.
Вилоу (филм)
Вилоу (англиски: Willow) е американски филм во режија на Рон Хауард. Главните улоги ги толкуваат: Ворик Дејвис, Џоан Вејли и Вал Килмер.
Содржина
Во заробеништво на моќната кралица-волшебничка Бавморд се раѓа девојчето Елора, за која пророштвото кажува дека ќе го преземе престолот на кралицата. Затоа, Бавморд наредува да го убијат девојчето, но слугинката успева да ја спаси Елора, пуштајќи ја да плови по реката.
Еш на Алзет
Еш на Алзет (Esch-Uelzecht, Esch-an-der-Alzette или Esch-an-der-Alzig, Esch-sur-Alzette) е општина со статус на град во југозападниот дел на Луксембург. Градот е втора најнаселена општина во државата, со население од 33,286 жители.
Тој се наоѓа во југозападниот дел од државата, на границата со Франција. Градот вообичаено се нарекува само Еш, но постои село и општина по на север со името Еш на Сур од која се разликува. Тој лежи во долината на реката Алзет, која тече низ градот. Главниот град, Луксембург, е оддалечен околу 15 километри североисточно.
Историја
Долг период на време Еш бил мало фармерско село во долината на реката Алзет. Ова се променило кога големи количини на железна руда биле пронајдени во областа во 1850 години. Со развој на рудници и челична индустрија, населението во градот се зголемило десеткратно за неколку децении. Во 1911 година била основана компанијата АРБЕД, која произведувала челик и железо. Развојот на челичната индустрија, посебно во југот на државата, му донел на Луксембург одржлив економски раст во текот на втората половина од 19. век.
Денес индустриските пусти површини во квартот Белвал оставени од челичната индустрија, се преуредени и претворени во нов, модерен кварт на градот. Нови културни објекти како киното Утополис Белвал и Рокхал, најголемата концертна сала во Луксембург, училишта, станови и трговскиот центар Белвал Плаза, биле изградени во последните години.
Места на интерес
Еш-сир-Алзет е дом на Националниот музеј на отпор, во кои се сместени материјали поврзани со отпорот кон германската окупација во текот на втората светска војна. Скулптурата насловена Политички затвореник изработена од Лусен Верколие се наоѓа на влезот на музјејот. Други туристички атракции се големиот парк, и кулата Бервар, изградена во 1621 година.
Милијатурната железница Ланкелц функционира во недела попладне и за време на државните празници во периодот од месец мај до средината на октомври.
Во градот исто така се наоѓа Конзерваториумот на музиката. Основан како музичко училиште во 1926 година, добил статус на конзерваториум во 1969 година.
Постојат две кина во центарот на градот, именувани 'Аристон' и 'Кинош' и трето именувано 'Утополис Белвал' кое се наоѓа во квартот Белвал. Во градот е сместен и театар кој го носи името на градот. Покрај овие објекти, во градот се наоѓа и објектот Културфабрик, кој претставува културен центар во пренаменетата градска касапница во кој се одвиваат настапи од различен вид.
Спорт
Еш е срцето на традиционалниот фудбалски среден дел од југот на државата, и град кој прв го развил спортот во државата. Првите два основани клубови во државата, Фола Еш (основан во 1906 г.) и Жонес Еш (1907), доаќаат од градот. Женес Еш е најуспешниот луксембурски клуб, со освени дваесет и седум титули во националната лига; комбинирани со дванаесет титули од луксебурскиот куп. Своите натпревари на домашен терен, клубот ги игра на Стаде де ла Фронтиере, кој се наоѓа на југот од градот. Фола Еш бил важен клуб во првите години од лигата, со освоени пет титули до 1930 година, но клубот сега повторно е еден од најсилните во државата, со освоени титули во сезоните 2012–13 и 2014–15. Домашен терен на Фола Еш e Стаде Емил Мајриш, кој се наоѓа на југоистокот на Еш.
На Тур де Франс 2006, во Еш-сир-Алзет се возел крајот на втората етапа и почетокот на третата етапа.
Збратимени градови
Еш-сир-Алзет е збратимен со:
Рибофлавин
Витаминот B2 или рибофлавин (лактофлавин) е составен дел на флавин нуклеотидите (FMN и FAD). Рибофлавинот се состои од диметил-изоалоксазински прстен, за кој на положбата 9 е врзан алкохол D-рибитол. Хемиското име на рибофлавинот е 6,7-диметил-9 N-рибитил-изоалоксазин.
Рибофлавинот е портокалово-жолта кристална супстанца, растворлива во вода и стабилна на зголемена температура, особено во кисела средина. Водниот раствор на рибофлавинот флуоресцира со жолто-зелена боја.
Рибофлавинот е многу распространет во природата. Се наоѓа во млекото, месото, јајцата, овошјето и лиснатиот зеленчук. Многу бактерии и габи можат да го синтетизираат.
Љубинка Маленкова
Љубинка Маленкова ( во ) — македонска архитектка.
Животопис
Дипломирала на Архитектонскиот факултет на Техничката велика школа во Белград (1951). Како проектант работела во проектантското претпријатие „Проектант“ и во ГП „Пелагонија“ во Скопје. Проектирала и реализирала разновидни објекти - станбени, општествени, здравствени и туристичко-угостителски. Се занимавала и со урбанистичко планирање. Позначајни реализации: освен бројните станбени објекти, поштите во Прилеп (1973), во Тетово (1977), во Куманово (1978), во Струмица (1981), во Кочани (1982); хотели во Кочани (1957), во Ново Село, во Штип (1955), во Дојран (1959); Театарот на народностите во Скопје (1974) и Урбанистичко решение за центарот на Кочани.
Рајхстаг
Рајхстаг (германски: Reichstag - Царско собрание) бил парламент на Светото Римско Царство, Северногерманскиот Сојуз и Германија до 1945 година. Денешниот парламент се вика Бундестаг (гер. Bundestag - сојузно собрание), но зградата на парламентот во Берлин сѐ уште се вика Рајхстаг. Постојната зграда (на сликата), во нејзиниот првичен облик, е започната во 1884 г. и е дело на архитектот Паул Валот.
Rhamnus glandulosa
Rhamnus glandulosa е вид на растение од фамилијата Rhamnaceae. Ендемично е на Мадеира и на Канарските Острови.
NGC 3934
NGC 3934 — спирална галаксија во соѕвездието Лав, заведена во Новиот општ каталог на длабоконебесни тела.
Rhamnus glandulosa
Опис
Rhamnus glandulosa е мало дрво обично 5-8 метри, но може да порасне и до 10 метри високо во добра состојба Лаурисилва шума.
Има сиво стебло и кожести зимзелени листови, со мали жлезди во пазувите на вените. Цветовите се жолто-зелени, наредени во гроздови, а плодот е глобозен друп, виолетово-црн кога е зрел.
Дистрибуција
Тој е ендемичен вид на Мадеира и Канарските острови, карактеристичен за ловоровата шума. Тоа е невообичаено дрво во Мадеира и на Канариите (каде што е наведено како ранливо ) го има само на Тенерифе, Ла Палма, Ла Гомера и Гран Канарија и најчесто се гледа во Тенерифе. На Мадеира, се јавува на средна до висока надморска височина, особено покрај реките, во Канариите, ограничена е на шумите Лаурисилва.
NGC 3934
Откривање
Објектот е откриен на 1871 година од страна на Алфонс Луј Николас Борели, со помош на рефрактор, чијашто леќа имала пречник од 7,2 см.
Антиохиска православна црква
Антиохиска православна црква (بطريركية أنطاكية وسائر المشرق للروم الأرثوذكس, Πατριαρχεῖον Ἀντιοχείας) или Антиохиска патријаршија — автокефална црква, која во православниот свет се наоѓа на третото место со ранг на патријаршија. Црквата ја возглавува Антиохискиот патријарх Јован X.
Rhamnus glandulosa
Дистрибуција
На Мадеира е загрозена од инвазивни видови, менување на режимите на пожари во шумата и зголемување на интензитетот на пожарите.
NGC 3934
Податоци од набљудување
Според морфолошката класификација на галаксиите, NGC 3934 е од видот Sb. Видливиот сјај со голо око изнесува 13,6 m, а оној во рамките на интервалот од минималната до максималната честота 14,4 m, додека површинскиот сјај изнесува 13,6 m/лм2. NGC 3934 има привидни димензии од 1,1' х 1'.
Фудбалски сојуз на Србија
Фудбалски сојуз на Србија (Фудбалски савез Србије, ФСС / ) — организација која управува со фудбалот во Србија, со седиште во Белград.
Антиохиска православна црква
Во православните цркви, таа се наоѓа на третото место, веднаш зад Цариградската и Александриската црква. Таа се смета за една од петте древни цркви во раното христијанство. Според преданието, била основана од страна на апостол Петар и апостол Павле во 37 година, во Антиохија. Од 451 година црквата се здобила со ранг на патријаршија.
NGC 3934
Астрономски податоци
Објектот е од епохата Ј2000.0. Положбениот агол на објектот е во износ од 66°.
Фудбалски сојуз на Србија
ФСС е наследник на Фудбалската федерација на Југославија, која била основана во 1919 година и Фудбалскиот сојуз на Србија и Црна Гора од 2006 година.
Историја
Фудбалскиот сојуз на Србија е најголемата и најорганизирана спортска организација во Србија. Основана е на 28 август 1948 година со одлука на Српското филозофско здружение. Сепак, фудбалот како игра во Србија има неспоредливо подолга традиција. Првиот фудбалски натпревар, според веродостојни записи, се одиграл уште во 1896 година помеѓу ѕидините на Долен Калемегдан и Кулата на Небојша (19 мај според стариот, или 31 мај според новиот календар). Организатор на натпреварот бил Гимнастичкото друштво Соко. Во извештајот за вечерните вести, може да се прочита следново: Гимнастичарите изведоа разни игри со една голема топка, фрлајќи ја во висина, по растојание и што е најинтересно, само со нозете. За фудбалот се пишувало и во 1899 година кога (15 јуни) Првото српско здружение организирало натпревар на ново оградено игралиште во Домот за деца без родители, на чија декорација биле потрошени 500 динари. Во пролетта 1901 година, според некои записи, фудбалот повторно се играл во Белград. Во април 1903 година, во белградското Гимнастичко друштво Соко бил основан фудбалски клуб со исто име. Шест месеци подоцна (14 септември), клубот Шумадија бил основан во Крагуевац на иницијатива на Данило Стојановиќ Даца. Најстариот српски клуб, сепак, е суботичка Бачка (3 август 1901 година), истакнувајќи дека Суботица во тоа време била дел од Австроунгарија, па така овој клуб се натпреварувал во Лигата на Јужна Унгарија неколку години. Белградската „Соко“ и крагуевачката „Шумадија ја одиграле својата прва средба дури во 1904 година. Наскоро, формирани биле нови фудбалски клубови низ цела Србија: Душан Силни во Шабац (1908), Вихор во Обреновац (1909), Делиград во Алексинац (1909), Сокол во Кралево (1910), Олимпија во Ниш (1912), Јавор во Ивањица (1912), Озрен во Соко Бања (1912) и други. Преведени од Анастасис Христодул во 1905 година, биле објавени првите Правила на фудбалската игра во Србија. Првиот фудбалски турнир во Србија се одржал во 1913 година. година. Учествувале екипите на Соколи, БСК и Шумадија.
Антиохиска православна црква
Денеска, патријаршијата се наоѓа во градот Антиохија во Турција. Во времето на Римското Царство градот претставувал еден од најголемите христијански центри. Христијанството на овие простори било многу рано присутно. Повеќемина истражувачи сметаат дека во Антиохија се случил еден фундаментален настан поврзан со христијанството, а тоа е пишувањето на Евангелието по Матеј. Во "Дела апостолски" (11: 25-26), за присуството на Апостол Павле и Свети Варнава во Антиохија, пишува: "Во Антиохија, учениците, и тоа за првпат, беа наречени христијани".
Фудбалски сојуз на Србија
Натпревари
Фудбалските натпревари на ниво на Република Србија се организираат како што следува:
NGC 3934
Други поделби
Проучување на NGC 3934 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 37170. Во рамките на атласот на длабокото небо, Уранометрија 2000.00, објектот припаѓа на групата означена со бројот 192; додека во Каталогот на основни ѕвезди (GSC) е групиран под бројот 1441. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1406.
Регионален пат 1103
Регионален пат 1103 (ознака: Р1103) — регионален пат во Македонија, со насока на движење исток-запад. Има вкупна должина од 52,1 километри и 7 делници. Го поврзува штипското село Лакавица со кавадаречкото село Дреново, преминувајќи преку планината Серта.
Фудбалски сојуз на Србија
Организација
Фудбалскиот сојуз на Србија е единствена фудбалска организација за територијата на Србија, која се состои од основна организација на: фудбалски клубови и нивните здруженија, територијални фудбалски сојузи, трговски здруженија и другите фудбалски организации. Територијални фудбалски сојузи се :
Регионален пат 1103
Делници
Регионалниот пат 1103 според Јавното претпријатие за државни патишта има вкупно 7 различни делници.
Демократска Десница
Демократска Десница — македонска политичка партија основана на 16 февруари 2011 година со седиште во Скопје. Прв нејзин претсетедал бил Филип Петровски.
На Парламентарните избори на 5 јуни 2011 година партијата добила вкупно 1.515 гласови. Поради лошиот изборен резултат и неосвојувањето ниедно пратеничко место, претседателот Петровски на 9 јуни 2011 поднел неотповиклива оставка.
На 12 февруари 2012 година, Филип Петровски изјавил дека неговата партија заедно со членството преминува во редовите на ВМРО-ДПМНЕ.
Амелингхаузен (општинска заедница)
Амелингхаузен (Amelinghausen) — општинска заедница во округот Линебург, во сојузната покраина Долна Саксонија, Германија. Нејзино седиште е селото Амелингхаузен. Општинската заедница Амелингхаузен се состои од следниве општини:
Знаме на Парагвај
Знамето на Парагвај е официјалното знаме на оваа јужноамериканска држава. Тоа е единствено знаме во светот кое што има различни грбови на лицето и опачината на знамето.
Опис
Знамето е тробојно и е составено од три еднакви хоризонтални ленти во црвена, бела и сина боја. На средината на белата лента се наоѓа грбот на Парагвај. Од едната страна е лицето на грбот на Парагвај кој се состои од два концетрични кругови во кои се наоѓа жолта ѕвезда петокрака околу која има зелено гранче а погоре стои слоганот REPUBLICA DEL PARAGUAY (шпански за „Република Парагвај“). Од задната страна на знамето се наоѓа задната страна на грбот, кој се состои од два концентрични кругови во кои се наоѓа жолт лав под црвената капа на слободата и мотото Paz y Justicia („Мир и правда“) додека пак на врвовот како и на претходниот грб се наоѓа слоганот Република Парагвај.
Симболизам
Боите на актуелното знаме на Парагвај симболизираат:
Кајена
Кајена (Cayenne) — најголем и главен град на француската прекуокеанска територија Француска Гвајана,а воедно и главен град на истоимениот департман и регион. Градот има 64.297 жители (2007) и над 100.000 во околина на градот Градот лежи на Атлантскиот Океан
Полошко-кумановска епархија
Полошко-кумановската епархија била епархија на МПЦ, која го зафаќа северозападниот дел од Република Македонија. Нејзин надлежен епархиски архијереј бил митрополитот Кирил од 1971 година, па сè до јуни 2013 година.
По смртта на митрополитот Кирил, епархијата престанала да постои, со тоа што била поделена на две нови епархии: Тетовско-гостиварска и Кумановско-осоговска. Епархијата се состоела од пет aрхиерејски намесништва, во кои има 218 цркви, 36 манастири, 54 параклиси и 194 места каде се поставени крстови, а на кои во годината по разни поводи се собираат голем број верници.
Најпознати манастири
Епархијата обединувала околу 200.000 верници, православни христијани. Преку петте архијерејски намесници и преку црковните и манастирските настојателства, се координирале работите на црковно-духовен и финансиско-материјален план на целиот нејзин простор. Административно-организационата дејност се извршувала од страна на надлежниот епархиски архијереј г. Кирил и секретарот на истата, протоѓагонот Вичко Гочевски.
Оваа епархија имала над 40 активни свештеници и неколку пензионери.
Најголем проблем со кои оваа Епархија се соочувала се огромните пустошења и штети кои се направени во текот на 2001 година, кога се ограбени, осквернети и опожарени околу 30–тина цркви и неколку манастири, меѓу кои манастирот на Свети Атанасиј Велики во с. Лешок, кој бил миниран и до земја разрушен, како и манастирот на Пресвета Богородица во с. Матејче.
Човеково жртвување кај Маите
Човековото жртвување кај Маите воглавно имало религиозен карактер и со тоа се мислело дека се прави жртва кон одреден бог. Маите верувале дека варовнички сеноти биле премин од материјалниот до духовниот свет. Така во сенотите денес се пронајдени голем број на човекови остатоци, повеќето од нив луѓе под 20 години.
Францбург-Рихтенберг
Францбург-Рихтенберг (Franzburg-Richtenberg) — општинска заедница во округот Западна Померанија-Риген, во Мекленбург-Западна Померанија, Германија. Седиштето на општинската заедница е во Францбург.
Општинската заедница Францбург-Рихтенберг се состои од следниве општини:
Шпанска колонизација на Јукатан
Шпанската колонизација на Јукатан била кампања предводена од шпанските конкистадори против мајанските држави и градови, особено против Маите во северен и централен Јукатан, денес во Мексико. Покрај нив била нападнати и Маите во територијата денс позната како Гветамала. Овие напади и шпанската колонизација започнала во 16 век, но потешкотии имале не со мајанската цивилизација, туку со Ацтеките и Инките. Битките помеѓу Маите и Шпанците траеле 170 години.
Фил Спектор (филм)
Фил Спектор (англиски: Phil Spector) е американски филм во режија на Дејвид Мамет. Главните улоги ги толкуваат: Ал Пачино, Џефри Тамбор и Хелен Мирен.
Содржина
Познатиот музички продуцент Фил Спектор (го игра Пачино) е обвинет за убиството на глумицата Лана Кларксон. Адвокатката Линда Кени Баден (ја игра Мирен) гледа дека сите докази укажуваат дека нејзиниот клиент е убиецот. Додека ја подготвува одбраната, кај Линда се јавува привлечност во однос на ексцентричниот Спектор, но сфаќа дека само доказите нема да бидат пресудни за крајниот исход на судскиот процес.
Долно Ѓуѓанци
Долно Ѓуѓанци (порано: Долно Ѓуѓанце) — село во областа Овче Поле, во Општина Свети Николе, во близина на градот Свети Николе.
Географија и местоположба
Ова село се наоѓа во областа Овче Поле, во крајниот северен дел на територијата на Општина Свети Николе, чиј атар се допира со подрачјето на Општина Куманово. Селото е рамничарско, на надморска височина од 590 метри. Од градот Свети Николе е оддалечено 14 километри, а од регионалниот пат Свети Николе-Куманово околу 5 километри.
Џиро д’Италија 2021
Џиро д’Италија 2021 (позната и како Трка околу Италија 2021) — 104. издание на велосипедската голема трка Џиро д’Италија, која се одржала помеѓу 8 и 30 мај 2021 година. На 26 мај 2019 година, организаторите на трката RCS Sport првично објавиле дека почетокот на Џиро 2021 ќе биде на Сицилија, Италија. Меѓутоа, на 4 февруари 2021 година, RCS Sport објавиле дека трката наместо тоа ќе започне во Торино, додека остатокот на трката била објавена на 24 февруари 2021.
Долно Ѓуѓанци
Географија и местоположба
Селото се наоѓа во долина, на самиот раб од котлинската површина. Околни села се Горно Ѓуѓанци, Орел, Стањевци и други. Со вода за пиење се снабдувале од селската чешма на сретсело.
Џиро д’Италија 2021
Трката била освоена од Еган Бернал од, кој го освоил првото Џиро и негова втора победа на голема трка. Станал втор Колумбиец кој освоил Џиро откако Наиро Кинтана го направил истото во 2014 година. Првпат ја презел розовата маичка кога ја освоил завршницата на чакал на Кампо Феличе на деветтата етапа. Продолжил да го зголемува своето водство во втората седмица, кулминирајќи со победа на скратената кралска етапа до Кортина д’Ампецо. И покрај потешкотиите во последната седмица, тој имал доволна предност за да ја потврди победата во Милано. Победил со разлика 1' 29" пред Дамијано Карузо од . Кога настапил на трката, Карузо првично требало да биде помошник на неговиот првобитен предводник на екипата, Микел Ланда. Откако Ланда паднал на петтата етапа, Карузо ја презел честа да биде предводник на екипата. Карузо продолжил да има високи пласмани на планинските етапи пред да ја освои последната планинска етапа до Алпе Мота. Последното место на подиумот го заокружил Сајмон Јејтс од, 4' 15" пред Бернал. Откако постојано губел време во првите две седмици, Јејтс имал добра форма во третата седмица, што довело да освои етапа на завршницата до Алпе ди Мера.
Долно Ѓуѓанци
Географија и местоположба
Месностите во атарот на селото ги носат следниве имиња: Мал и Голем Барбеш, Корија, Кула, Уши, Росуља, Црвени Брегови, Стари Лозја, Ѓеренлив, Чукар, Црвени Рид, Велетин, Валевце, Солена Вода, Рамниште, Љаник, Градиште и Грнчар.
Џиро д’Италија 2021
Во другите пласмани на трката, Петер Саган од го освоил бодовниот пласман. Првпат ја облекол маичката по победата во спринтот на десеттата етапа. Жофри Бушар од го освоил планинскиот пласман, откако освоил максимални бодови на првите искачувања на етапите. Како последица на освојувањето на розовата маичка, Бернал исто така го освоил и пласманот за млад возач, како најдобро пласиран возач под 25 години. Дрис де Бонт од ги освоил пласманот за среден спринт и борбениот пласман, додека Симон Пело од  го освоил пласманот за бегства како возач кој имал најмногу поминати километри во бегство. Во екипниот пласман, го освоиле пласманот Брза Екипа откако нивните тројца возачи имале најмало вкупно време, додека  го освоиле пласманот „добра игра“ како една од трите екипи кои немале казни на целата трка. Тие го освоиле пласманот, бидејќи Карузо го имал второто место во генералниот пласман.
Долно Ѓуѓанци
Географија и местоположба
Селото има збиен тип, поделено на четири маала. Тоа се Рајатско, Долно, Средно и Горно Маало. Првото маало се наоѓа покрај Градиште а левиот брег од долината, додека останатите се наоѓаат на десниот брег од долината.
Џиро д’Италија 2021
Екипи
Бидејќи Џиро д’Италија е настан од Светската турнеја, сите деветнаесет UCI World Tour екипи биле автоматски поканети и се обврзани да учествуваат на трката. Дополнително, четири професионални континентални екипи биле поканети, со што била заокружена главната група од 23 екипи. , најдобрата континентална екипа во 2020 година, добила автоматска покана, додека останатите три екипи биле одбрани од RCS Sport, организаторот на Џиро. и ја продолжиле својата низа на специјални покани на трката, додека  го имале својот прв настап на некоја голема трка. Екипите биле објавени на 10 февруари 2021 година.
Долно Ѓуѓанци
Географија и местоположба
До селото се пристапува преку асфалтен пат, кој се двои од регионалниот пат Свети Николе-Куманово.
Џиро д’Италија 2021
Екипи
На 15 април 2021 година, по позитивни допинг-тестови за Матео Спреафичо и Матео де Бонис, го повлекла своето учество од трката. Поради тоа, вообичаената поканета екипа, која учествувала на последните три изданија на Џиро, но ја пропуштила поканата, биле повикани во последен момент.
Долно Ѓуѓанци
Историја
Градиште е возвишување над Рајатско Маало во самото село. Таму се наоѓаат остатоци од ѕидови широки околу 1 метар. Селаните ги користеле ѕидовите и каменот за градежен материјал. Исто така, мештаните на локалитетот имаат ископувано ќупови.
Џиро д’Италија 2021
Фаворити пред трката
Фаворити пред трката била првакот на Тур де Франс 2019, Еган Бернал, и Сајмон Јејтс , кој ја освоил подготвителната трка, Трка на Алпите. Нивен главен предизвикувач би бил Ремко Евенепул, и покрај тоа што не се тркал по падот на Џиро ди Ломбардија 2020. Други главни кандидати биле Хју Карти, по неговото трето место на Вуелта а Еспања 2020, Микел Ланда кој завршил на подиум , Емануел Бухман , Александар Власов , Павел Сиваков и двајца носители на розовата маичка од изданието во 2020 година - Жоао Алмеида  и Џеј Хиндли , второпласиран во 2020 година. Повеќекратниот освојувач на големи трки Винченцо Нибали исто така ја започнал трката, но бидејќи неодамна се опоравил од повреда, не бил споменат помеѓу фаворитите.
Долно Ѓуѓанци
Историја
На месноста Кори се наоѓа дабова шума, за која се верува дека била манастирска шума. Таму се наоѓал стариот манастир „Св. Ѓорѓи“, кој се наоѓал југоисточно од селото. Од манастирот сега се познаваат ѕидини и еден крст. Таму мештаните се собираат за Ѓурѓовден и се коле заеднички курбан.
Џиро д’Италија 2021
Фаворити пред трката
Возачи за кои се верувало дека имаат можност за победи на спринтерските етапи биле Кејлеб Јуан, Петер Саган , Дилан Груневеген , Фернандо Гавирија , Елија Вивијани , Џакомо Ницоло и Тим Мерлиер.
Долно Ѓуѓанци
Историја
Се верува дека селото е старо, што се огледува и по зачуваните стари македонски родови. Тие најмногу живеат во Рајатско Маало под Градиштето. Останатите маала се понови и се населени со доселеници.
Џиро д’Италија 2021
Рута и етапи
Целосната рута составена од 21 етапа на растојание од 3.479,9 километри и искачување од над 47.000 метри, била објавена од RCS Sport на 24 февруари 2021 година. На трката биле предвидени два поединечни хронометри во Торино и Милано, соодветно. Имало шест завршници на врвови, од кој првиот бил на шестата етапа до Асколи Пичено. Завршниците на врвови го вклучувале и озлогласениот Монте Ѕонколан на етапата 14 и три на последните пет етапи. Имало исто така шест етапи означени за спринтерите и два дена за одмор, по десеттата и шеснаесеттата етапа.
Долно Ѓуѓанци
Историја
Во век, Долно Ѓуѓанци било село во Кратовската каза на Отоманското Царство.
Џиро д’Италија 2021
Рута и етапи
Иако етапата 16 до Кортина д’Ампецо не завршувала на врв, првично била означена како кралска етапа од организаторите на трката, бидејќи возачите ќе искачеле над 5.700 метри, додека на превојот Пордои требало да се додели наградата Чима Копи на првиот возач кој ќе го премине највисокото искачување на трката. Меѓутоа, поради лошите временски услови, етапата била изменета и биле отстранети Пордои и Федаја, значително скратувајќи ја и оставајќи го превојот Џау како единствено искачување на Доломитите. Со отстранувањето на превојот Пордои, на превојот Џау се доделила наградата Чима Копи на трката.
Долно Ѓуѓанци
Историја
Во 2014 година на селото му е вратено неговото старо име Долно Ѓуѓанци.
Стопанство
Атарот е релативно голем и зафаќа простор од 19,6 км2. На него преовладува обработливото земјиште на површина од 1.036,5 хектари, на пасиштата отпаѓаат 562,8 хектари, а на шумите 277,9 хектари.
До крајот на отоманската власт, двете села Горно и Долно Ѓуѓанци припаѓале на Мемед-бег, населен во Кратово. Потоа, тој бил наследен од синот Мустафа и внукот Назим. Назим-бег од 1912 до 1918 година ја продал целата земја на селаните, кои дотогаш ја обработувале.
Население
Според податоците на Васил К’нчов („Македонија. Етнографија и статистика“) од 1900 година, во селото Долно Ѓуѓанци имало 280 жители, сите Македонци. Според егзархискиот секретар Димитар Мишев („La Macédoine et sa Population Chrétienne“), во 1905 година во Долно Ѓуѓанци имало 320 жители, под врховенството на Бугарската егзархија.
Од ова село се иселил значителен број на населението. Така, во 1961 година селото броело 772 жители, додека во 1994 година бројот се намалил на 219 жители, од кои 217 биле Македонци, а двајца жители Срби.
Според пописот од 2002 година, во селото Долно Ѓуѓанци живееле 174 жители, од кои 173 Македонци и 1 Србин.
Според последниот попис од 2021 година, во селото живееле 88 жители, од кои 83 Македонци, 1 останат и 4 лица без податоци.
Родови
Долно Ѓуѓанци е македонско село.
Според истражувањата на Јован Трифуноски во 1957/58 година родови во селото се:
Самоуправа и политика
Во периодот од 1965 до 1996 година, селото се наоѓало во рамките на големата општина Свети Николе. Селото припаѓало на некогашната општина Орашац во периодот од 1955 до 1965 година.
Во периодот 1952-1955, селото било дел од тогашната Општина Павлешенци, во која покрај селото Долно Ѓуѓанци, се наоѓале и селата Габреш, Горно Ѓуѓанци, Градиште, Кокошиње, Кутли Бег, Кучкарево, К’шање, Павлешенци, Пезово, Стањевци и Строиманци. Селото било седиште на некогашната Општина Долно Ѓуѓанци во периодот 1950-1952, во која влегувале селата Горно Ѓуѓанци, Долно Ѓуѓанци, Кокошиње, Павлешенци, Строиманци и Стрњевец.
Избирачко место
Во селото се наоѓа избирачкото место бр. 1694 кое според Државната изборна комисија е сместено во просториите на основното училиште. Во ова избирачко место влегуваат селата Горно Ѓуѓанци, Долно Ѓуѓанци и Строиманци.
На парламентарните избори во 2020 година, на ова избирачко место биле запишани вкупно 90 гласачи.
Иселеништво
Се знае за иселениците до 1957 година, и тоа во Горно Ѓуѓанци (Нешевци, Дураци и Златески) и во Орел (Црвенковци и Телегарци).
Жанакорган (округ)
Жанакорган е округ во Казахстан во покраината Кизилорда со центар град Жанакорган.
Основен суд Берово
Основен суд Берово — суд со основна надлежност сместен во градот Берово и го опфаќа подрачјето на општините Берово и Пехчево.
Судот во Берово ја извршува судската власт во прв степен во рамките на двете гореспоменати општини. Основниот суд во Берово одлучува за сите дела во прв степен по кривични дела и прекршоци извршени на подрачјето на општините Берово и Пехчево.
Историја
Основниот суд во Берово, како и останатите судови во Македонија, бил основан со Повелбата на Президиумот на АСНОМ за устројство на првите судови во Македонија на 31 март 1945 година.
Судот во Берово започнал со работа во мај 1945 година како Околиски суд за Беровската околија. Како таков работел до 1 мај 1952 година.
Во 1952 година било донесено решение со кое судовите во Берово и Делчево биле укинати и се создал еден суд со седиште во Пехчево. Ова решение важело до ноември 1952 година, кога повторно се обновил судот во Берово. Во 1955 година, со обновувањето на судот во Делчево, судот во Берово продолжил да работи само на териториите на општините Берово и Пехчево.
Претседатели на судот
Од неговото основање во 1945 година, претседатели на ОС Берово биле следниве:
Обетска бара
Обедска бара е голема мочуришна - шумска област и природен резерват што се протега по реката Сава во Јужна Сирмија ( Србија ), околу 40 километри западно од Белград.
Некогаш бил дел од реката, потоа станала мирна вода, а денес е мочуриште, Обедската бара се простира на тринаесет километри. Првото нешто што ќе ве фасцинира кога ќе го посетите овој „рај за птици“ е фактот што се шири до каде што можат да видат вашите очи – неговата ширина достигнува и до 750 метри.